Laimduota Straujuma
Laimduota Straujuma (latv. Laimdota Straujuma; 1951 m. vasario 24 d.) – Latvijos politikė, ekonomistė, šalies ministrė pirmininkė. 1968–1973 m. studijavo matematiką Latvijos universitete Fizikos ir matematikos fakultete. 1987 m. Latvijos mokslų akademijos Ekonomikos institute įgijo žemės ūkio ekonomistės specializaciją. 1992 m. suteiktas ekonomikos mokslų daktaro laipsnis. 2011–2014 m. buvo žemės ūkio ministrė. Po Valdžio Dombrovskio atsistatydinimo 2014 m. sausio 22 d. tapo premjere. 2015 m. gruodžio 7 d. pranešė pasitraukianti iš šio posto.